Hei ja tervetuloa! Olen Martin Reén.
Tahdon puhua teille tänään identiteetistä Kristuksessa -
ja identiteetin löytämisestä Kristuksen rakkaudesta ja Isän rakkaudesta.
Meidän on hyvin tärkeää oppia elämään, -
ei omista ajatuksistamme itsestämme eikä omasta identiteetistä, -
vaan identiteetistä, jonka Isä antaa meille Kristuksessa.
Hän näkee meidät mahtavalla tavalla.
Hänellä on monia hyviä suunnitelmia varallemme -
ja monia asioita meille uskovina.
Olen vuosien aikana nähnyt, että rakennuksemme Hänessä -
voi olla vain niin vahva kuin perustuksemme.
Perustuksemme on tietysti Kristus.
Kristus persoonana ja myös se, mitä Hän on tehnyt edestämme.
Hän teki ristillä niin paljon edestämme, -
että meiltä menee koko ikuisuus ymmärtää kaikki ne hyvät asiat, -
jotka Hän hankki meille sovituksessaan ja pelastustyössään.
On joitain asioita, jotka meidän on hyvin tärkeää ymmärtää jo nyt.
Niistä yksi ja kaikkein perustavanlaatuisin -
on ymmärtää, miten paljon Hän meitä rakastaa.
Iso osa työstäni liittyy siihen, että varustan ihmisiä profeetallisuudessa -
ja opetan kuulemaan Jumalan ääni ja kokemaan Hänen läsnäolonsa.
Olen oppinut määrittelemään, että profeetallisen elämän eläminen -
on elämää, jossa oppii elämään Isän rakastamana.
Jossa oppii elämään Kristuksen rakastamana -
ja läheisyydessä Hänen kanssaan ja siitä rakkaudesta.
Totuus on, että elät Kristuksessa.
Pidän Kol. 3:10:stä Mirror-raamatunkäännöksessä.
Siinä sanotaan, että olemme täysin samaistuneita uuteen luomukseen.
Se tarkoittaa, että Kristuksessa -
sinulla on ja sinusta on tullut kaikki, mitä Kristus on.
Hän on Isän Poika, ja niin sinäkin olet.
Taikka Hänen tyttärensä, jos olet nainen.
Kristuksessa olet saanut täydellisen rakkauden.
Kun elää siitä identiteetistä ja todellisuudesta, -
ei voi muuta kuin profetoida, rukoilla ihmisten puolesta -
ja nähdä ihmisten muuttuvan, paranevan ja vapautuvan.
Rakastamme, koska Hän ensin rakasti meitä -
ja Hänen rakkautensa kauttamme on voima, joka muuttaa maailman.
Evankeliumi on niin hyvä uutinen, ettet voi lopettaa siitä puhumista.
Apostoli Johannes oli yksi kahdestatoista apostolista, -
jonka Jeesus valitsi ja joka kirjoitti Ilmestyskirjan, -
Johanneksen kirjeet ja Johanneksen evankeliumin.
Johanneksen evankeliumissa -
Hän puhuu ainakin viisi kertaa itsestään tietyllä tavalla.
Joh. 21:20:ssä hän kutsuu itseään opetuslapseksi, jota Jeesus rakasti.
Joh. 21:7:ssä hän sanoo olevansa se opetuslapsi, jota Jeesus rakasti.
Joh. 13:23:ssa sanotaan: -
"eräs hänen opetuslapsistaan, se, jota Jeesus rakasti".
Joh. 19:26:ssa kerrotaan, että Jeesus ristillä ollessaan -
"näki äitinsä ja sen opetuslapsen, jota hän rakasti, seisovan siinä vieressä".
Ja vielä Joh. 20:2:ssa puhutaan opetuslapsesta, jota Jeesus rakasti.
Johannes kirjoitti tämän evankeliumin. Itsestään puhuessaan -
hän ei kutsu itseään opetuslapseksi, apostoliksi, -
profeetaksi eikä Jumalan mieheksi.
Hän ei määrittele itseään sen mukaan, millaisena ihmiset näkevät hänet -
tai millaisena hän itse näkee itsensä.
Ei. Kun hän katsoo itseään ja elämäänsä, -
hän määrittelee itsensä opetuslapseksi, jota Jeesus rakasti.
Tahdon puhua siitä identiteetistä.
Miten päästä Jumalan rakkauden yhteyteen -
ja miten Jumalan rakkaus muuttaa ja vapauttaa sinut.
Jumalan rakkaus on tullut meitä hyvin lähelle.
Se ei ole kaukainen. Sinun ei tarvitse yrittää vetää sitä alas luoksesi -
tai ansaita sitä suorituksilla. Ei.
Sinulla on jo Hänen rakkautensa.
Hänen rakkautensa on sisälläsi.
Luetaan Room. 5:5.
Siinä sanotaan näin: -
"toivo ei saata häpeään; -
sillä Jumalan rakkaus on vuodatettu meidän sydämiimme -
Pyhän Hengen kautta, joka on meille annettu."
Pelastuksemme toivo Jeesuksessa ei tuota pettymystä.
Se on varma perustus, varma pelastus, -
sillä se ei riipu suorituksistamme.
Se riippuu Kristuksen täydellisestä suorituksesta edestämme.
Siinä Hän antoi meille perustuksen ja toivon, jotka eivät tuota pettymystä.
Mutta miksi ne eivät petä?
Koska Hänen rakkautensa on vuodatettu meidän sydämiimme -
Pyhän Hengen kautta, joka on meille annettu.
Tässä ei sanota, että se tullaan vuodattamaan -
tai eräänä päivänä se tulee sydämeemme ja saat sen.
Tässä sanotaan, että se on jo tapahtunut.
Kun tulit uskoon ja ymmärsit, mitä Jeesus teki edestäsi, -
Hänen rakkautensa vuodatettiin sisimpääsi.
Sisimmässäsi asuu täydellinen rakkaus Pyhän Hengen kautta.
Kun annat tuon rakkauden koskettaa ja määrittää sinut, löydät identiteetin.
Sama periaate pätee myös rukouselämään.
Paavali käskee rukoilemaan lakkaamatta, -
jatkuvasti, koko ajan.
Et voi puhua kielillä koko ajan.
Et voi lausua rukouksia koko ajan.
Mutta voit rukoilla siinä mielessä, -
että aina elät siitä rakkaudesta, joka Hänellä on sisälläsi.
Voit aina elää toimien Hänen läsnäolossaan -
ja Hänen rakkaudessaan.
Kun rukoilen ihmisten puolesta tai profetoin ihmisille, -
katson itseäni kuin ammentamassa siitä rakkauden kaivosta sisälläni.
Ammennan siitä rakkaudesta, joka Hänellä on minua kohtaan.
Ei ole niin, että joskus olet yhteydessä Hänen rakkauteensa -
ja toisinaan taas et.
Joskus kristityn elämästä puhutaan ikään kuin -
ensin mennään Jumalan luo ja täytytään -
ja sitten mennään ulos jakamaan sitä. Sitten taas takaisin täyttymään.
On kuin ihminen täyttyisi ja jakaisi, täyttyisi ja jakaisi.
Mutta Raamatun mukaan niin ei ole.
Sinusta virtaavat elävän vetten virrat.
Sinussa on kaivo, josta virtaa Hänen läsnäoloaan ja rakkauttaan -
sekä Pyhää Henkeä. Virta ei pysähdy. Se virtaa aina.
Näen sen näin. Minulla on älypuhelin.
Kun katson puhelinta ja käytän sitä, -
akku loppuu aikanaan.
Siinä ei ole virtaa loputtomasti.
Aiemmin tarkastelin kristityn elämääni samalla lailla.
Ajattelin, että minussa on tietty määrä läsnäoloa, siunauksia -
ja Jumalan valtakuntaa.
Sitten jaan sitä ja palaan kätköpaikkaan täyttymään.
Mutta nyt tajuan, että kristityn elämä on paljon parempaa.
Olemme kuin puhelin, joka on jatkuvasti latauksessa.
Se tarkoittaa, että voin käyttää puhelinta koko ajan -
eikä akku lopu, -
sillä virta ei tule akusta vaan laturin kautta.
Se on rajattomassa yhteydessä uuteen virtaan.
Sama pätee kristityn elämäämme.
Meidän ei tarvitse katkaista yhteyttä. Voimme elää yhteydessä koko ajan, -
sillä Hänen rakkautensa on vuodatettu sydämiimme.
Jeesus puhuu kätköpaikasta, -
jossa meillä on läheisyys ja yhteys Hänen kanssaan.
Sinne Hän kehottaa meidän mennä rukoilemaan.
Sen ei tarvitse olla fyysinen huone. Kätköpaikka on sydämesi, -
sillä Hän elää sisälläsi ja sydämessäsi on Pyhä Henki.
Hän on vuodattanut sydämeesi rakkautensa.
Sydämesi kammiossa on siis täydellinen rakkaus.
Siellä virtaa aina läheisyys, johon sinulla on yhteys ja josta voit elää.
Hän tahtoo meidän elävän -
tietoisina siitä rakkaudesta koko ajan.
Kun puhumme identiteetistä Kristuksessa, -
rakastettuna elämisestä ja identiteetin löytämisestä Hänestä, -
kyse ei ole vain teologiasta. Hänen rakkautensa on todellisesti läsnä.
Voit saada siihen yhteyden.
Teen niin esimerkiksi matkustaessani.
Eilen tulin Tukholmasta Helsinkiin.
Istuin lentokoneessa. En voi rukoilla ääneen lentokoneessa.
Ihmiset luulisivat minua hulluksi. Ehkä he ajattelevat niin joka tapauksessa.
Mutta teen niin, että voin aina olla yhteydessä Hänen rakkauteensa -
sisälläni.
Voin istua koneessa, sulkea silmäni -
ja kokea Hänen täydellisen rakkautensa sisälläni.
Usein kun olen konferenssissa tai rukoilen ihmisten kanssa, -
en tunne, että olisin täynnä. En tunne, että minulla olisi paljon annettavaa.
Mutta tiedän, että sisälläni virtaa elävän veden virta.
Se on kuin lähde, josta virtaa aina uutta.
Siitä rakkaudesta löydän jotain annettavaa ihmisille.
Olen huomannut, että Jumala rakastaa ihmisiä enemmän kuin minä.
Hän haluaa koskettaa ihmisiä enemmän -
ja puhua ihmisille enemmän kuin minä.
Olen yhteydessä tuohon virtaan. Se on jatkuva rakkauden virta.
Se on jatkuva ihmeiden virta, sillä Jumala ei rakasta vain teoreettisesti.
Hän rakastaa niin, että Hän haluaa muuttaa ihmisten elämän.
Olin joitain vuosia sitten saarnamatkalla Venäjällä.
Saarnani loppui iltapäivällä noin kello 17.30.
Luokseni tuli pitkä jono ihmisiä rukoiltavaksi ja saamaan profetian.
Rukoilimme ja profetoimme ihmisille noin yksitoista tuntia.
Miten se on mahdollista? En voi rukoilla ihmisten puolesta -
ja huomata jossain vaiheessa, että olen tyhjä ja pitää mennä täyttymään.
Sitten voin jatkaa rukousta. Pitäisi odottaa vaikka viikko.
Ei. Vaikka tuntuu, ettei ole mitään annettavaa -
ja ettei minulla ole sillä hetkellä paljon sanoja, tiedän, että Kristus, -
elävä vesi, elää minussa. Hänen rakkautensa elää minussa.
Samalla kun annan, saan itsekin jatkuvasti.
Samoin sinäkin voit tehdä työskennellessäsi -
esimerkiksi tehtaassa, kaupassa, -
televisiossa tai missä oletkin, voit elää rukouksessa -
ja katkeamattomassa yhteydessä Jumalan kanssa.
Ei siksi, että teet mielen harjoituksia, vaan siksi, -
että Hänen rakkautensa on vuodatettu sydämeesi ja voit keskittyä siihen.
Voit elää, ottaa vastaan ja juoda siitä rakkaudesta.
Voit keskittyä siihen rakkauteen koko ajan. Sen vuoksi -
profeetallinen ilmestys, yliluonnollinen tieto, hengen lahjat -
virtaavat aina.
Iso avain siihen, että näkee Jumalan rakkauden koskettavan ihmisiä, -
on tajuta, että Jumala on rakkaus.
Että Jumala on täydellinen rakkaus koko ajan.
Hän rakastaa ihmisiä enemmän kuin sinä.
Hän haluaa ihmisten saavan kosketuksen, muuttuvan, -
paranevan ja vapautuvan enemmän kuin sinä.
Hän haluaa perheiden eheytyvän -
ja Pohjoismaiden muuttuvan enemmän kuin sinä.
Vaikka minulla olisi huono päivä ja olisin ärtynyt -
tai asiat olisivat menneet pieleen eikä minulla olisi kaikkia vastauksia, -
minä tiedän, että Jumalalla on vastaukset.
Ja minä tiedän, että Jumala rakastaa ihmisiä enemmän kuin minä.
Harjoitan sitä, että olen opetuslapsi, jota Jeesus rakastaa, -
Hänen rakkautensa on sydämessäni, Hän on lähelläni, Hän on rakkaus.
1. Joh. 4:19: rakastamme, koska Hän rakasti ensin meitä. Se rakkaus -
virtaa aina kauttani ja koskettaa ihmisiä.
Minun ei tarvitse koko ajan katsoa itseäni ja omia suorituksiani.
Minun ei tarvitse edes mitata itseäni. Paavali sanoi Korinttolaiskirjeessä, -
että he ovat hölmöjä, jos he mittaavat itseään toisiaan tai itseään vasten.
On paljon parempi katsoa kokonaan poispäin itsestä ja katsoa Jeesusta.
Nähdä Isän sydän ja tajuta, että Hänen sydämensä ja rakkautensa -
eivät ole kaukana. Ne ovat sisälläsi koko ajan.
Sillä tavalla voimme myös varjella sydämemme.
Sananl. 4:23:ssa sanotaan: -
"Yli kaiken varottavan varjele sydämesi, -
sillä sieltä elämä lähtee.
Olen kuullut paljon opetusta siitä, miten varjella ja suojella sydäntä.
Koin monta kertaa, etten ole siinä hyvä.
Tiedän, että on hyvä varjella sydäntä, mutta miten sitä varjellaan?
Matt. 24:ssa sanotaan, että kun laittomuus lisääntyy, -
Jumalan rakkaus kylmenee monissa. Valtaosan rakkaus kylmenee.
Mielestäni laittomuuden ajasta ei tulisi tehdä eskatologista kysymystä, -
joka liittyy vain lopunaikoihin. Maailma on sellainen. Maailma on laiton.
Maailmassa on jotain, joka vetää ihmisiä aina pois -
rakkaudessa elämisestä -
kohti itselle ja muille asioille elämistä.
Miten sen voi estää? Miten voi varjella itseään siltä?
Salaisuus on se, että et suojele sydäntäsi -
yrittämällä suojella sitä.
Et suojele sydäntäsi yrittämällä vartioida sitä.
Se tekee sinusta vain entistä itsetietoisemman, ja silloin unohdat, -
mitä Jumala on jo antanut sinulle Kristuksessa ja alat keskittyä itseesi.
Sitten näet kaikki vikasi ja ongelmasi.
Ei, sillä tavalla päästät ongelmia sydämeesi -
ja luot yhteyden vanhaan identiteettiisi, joka on jo kuollut -
ja otettu pois. Rikkinäisyyden, ongelmien ja kivun identiteetti.
Varjelet sydäntäsi keskittymällä Hänen rakkauteensa sinua kohtaan, -
sillä Hänen rakkautensa on vuodatettu sydämeesi.
Kun keskityt elämiseen Hänen rakastamanaan, -
Hänen rakkaudestaan tulee kuin suojakilpi sydämesi ympärille.
Rakkautesi ei kylmene, koska keskityt Hänen rakkauteensa sinua kohtaan -
ja rakastat Häntä, koska Hän rakasti sinua ensin.
Hänen rakkautensa on väkevämpi kuin kuolema, sanoo Raamattu.
Hänen rakkautensa ei ikinä häviä. Kun katsot Hänen rakkauttaan, -
Hänen rakkautensa varjelee sydäntäsi ja tulee kauttasi virtaavaksi lähteeksi.
Uskon, että tämä on salaisuus, miten elää profeetallisesti, -
kuulla Jumalalta ja osata erottaa.
Jos elämää tarkastelee minkä tahansa muun kuin rakkauden läpi, -
esimerkiksi pelon kautta, -
silloin erottelukykysi, profeetalliset sanasi -
ja ilmestyksesi ovat aina pelon värittämiä.
Tai jos elämässäsi on paljon rikkinäisyyttä, torjuntaa tai tuomiota -
ja keskityt niihin, niistä tulee linssi, jonka läpi katselet todellisuutta.
Siispä kun Jumala puhuu sinulle tai erottelet asioita, se on tuomion, -
katkeruuden, pettymyksen tai muun sellaisen värittämää.
Siksi välillä tuntuu, kun kuulen ihmisten profetoivan, -
profetia itsessään on hyvä, mutta siinä on jokin sivumaku, -
joka ei ole hyvä, vaikka profetia onkin hyvä. Olet varmasti kokenut samaa.
Saatat kuulla profetian, joka on hyvä, mutta se on vihan värittämä.
Se toimii niin, -
että mitä ikinä sydämessäsi on, siitä tulee elämäsi.
Se, mihin keskityt ja mitä ravitset ja katsot, se virtaa aina sinusta.
Siksi Sananlaskut käskee varjelemaan sydämen, sillä sieltä virtaa elämä.
Mitä ikinä sinulla on täällä, mihin keskityt ja mitä pidät arvossa täällä, -
virtaa aina ulos sinusta, halusitpa sitä tai et.
Kun palvelet ihmisiä ja rakastat ihmisten puolesta, -
jos sinussa on pettymystä, katkeruutta, vihaa, syytöksiä -
tai arvostelua, se virtaa aina ulos sydämestäsi.
Saatat tietää sen, muttet tiedä, miten vapautua.
Et tiedä, mistä saat apua arvostelusta ja katkeruudesta vapautumiseen.
Se on keskittymisen voima.
Uudessa liitossa meitä ei muuta se, mitä teemme vaan mitä katsomme.
Siksi Raamattu käskee monesti katsoa Jeesukseen, uskon alkajaan -
ja täyttäjään. Että me, jotka katselemme Häntä -
peittämättömin kasvoin kuin peilistä muutumme kirkkaudesta kirkkauteen.
Sen saa aikaan Herra, joka on Henki. 2. Kor. 3:18.
Miksi se on niin? Koska se, mihin ikinä keskityt, -
suurenee sydämessäsi. Ja mikä suurenee sydämessäsi, -
virtaa aina ulos sydämestäsi.
Ja siksi meidän on niin tärkeää keskittyä Jumalan rakkauteen.
Siksi Hän vuodatti rakkautensa sydämiimme.
Raamattu sanoo, että niin on Jumala maailmaa rakastanut, -
että Hän antoi ainoan Poikansa, ettei Häneen uskovia tuomita, -
vaan he saavat uuden elämän ja pelastuvat.
Kun Hän katsoo maailmaa ja sitä, mitä maailmassa on meneillään, -
Hän rakastaa maailmaa ja haluaa pelastaa sen.
Yhteys Isän sydämeen tarkoittaa yhteyttä Hänen rakkauteensa.
Me tiedämme, ettemme ole hyviä rakastamaan Jumalaa, emmehän?
Jos yrittäisit viikon tai kuukauden ajan -
rakastaa Jumalaa koko voimallasi, sydämelläsi, väkevyydelläsi ja kaikella,
tulet väistämättä siihen lopputulokseen, -
että se on hyvä asia mutta et ole kovin hyvä siinä.
Lopuksi joko lannistut, -
petyt ja vetäydyt -
tai tajuat, että en rakasta Jumalaa yrittämällä rakastaa Häntä -
vaan sen hedelmänä, että Hän rakasti minua ensin.
Kun siis keskityn Hänen rakkauteensa ja katson Hänen rakkauttaan, -
kun opin elämään Hänen rakastamanaan, -
se tarkoittaa, että Hänen rakkautensa virtaa hedelmänä elämästäni -
ja koskettaa maailmaa. Jumala tahtoo koskettaa maailmaa kauttasi.
Kun saarnaan ja katson ihmisiä, ajattelen joskus mielessäni, -
että kuulijat ovat todella Jumalan rakkauden ilmentymä maan päällä.
He ovat ihme, joka odottaa tapahtumistaan.
Jumalan rakkaus virtaa jatkuvasti heidän sydämessään.
Hän haluaa jatkuvasti muuttaa maailmaa heidän kauttaan.
Olet heistä yksi. Olet Hänen rakkau- tensa kantaja. Se on sydämessäsi.
Hän tahtoo, että elät sitä todeksi. Että sinulla on yhteys rakkauteen -
ja juot sitä. Että se rakkaus määrittää sinut ja löydät identiteetin siitä.
Että elät ja palvelet siitä rakkaudesta käsin, -
aivan kuten Johannes.
Ajattele kaikkia Johanneksen voittoja ja asioita, joita hän näki.
Hän kirjoitti evankeliumin vanhalla iällä.
Hän oli ollut Patmoksella ja käynyt taivaassa. Nähnyt Ylösnousseen.
Hän oli läsnä, kun Pyhä Henki vuodatettiin helluntaina.
Hän olisi voinut kiinnittää identiteettinsä niihin asioihin.
Mutta hän ei tehnyt sitä. Kun hän katsoi elämäänsä, hän sanoi: -
Mikä on identiteettini? Mikä on elämäni tärkein asia?
Jos saisin valita tittelin, mikä se olisi? Ei apostoli, profeetta, näkijä.
Ei. "Minä olen opetuslapsi, jota Jeesus rakastaa."
Uskon, että Kristus-ruumiissa elämme profeetallisia aikoja.
Uskon, että asiat ovat muuttumassa voimakkaasti Kristus-ruumiissa.
Siinä ihmiset lakkaavat kiinnittämästä identiteettiään -
palvelutyöhön ja suorituksiin -
ja alkavat sanoa: "Ne asiat ovat hyviä, palvelutyö, ihmeet, -
voitot, läpimurrot ― kaikki se on tosi hyvää, mutta ne eivät ole keskipiste.
Ne ovat vain hedelmää. Keskityn Jumalan rakkauteen minua kohtaan."
Uskon, että tulevina päivinä Jumalaa rakastavat päihittävät työn raatajat.
Ei siksi, että Jumalaa rakastavat suorittavat enemmän.
Eikä siksi, että rakkaudesta tulee tarkoitusvetoista.
Vaan siksi, että Kristuksen rakkaus valloittaa sinut.
Ja sinä olet jo Hänen rakkautensa valloittama ja tartuttama, -
sillä se on jo sydämessäsi. Sillä kun tuo rakkaus todella saa sinusta kiinni,
keskityt siihen, opit tuntemaan sen, ei vain päälläsi vaan ilmestystietona, -
sillä Jumala aina puhuu sydämiimme, silloin sinä saat vahingossa -
aikaiseksi enemmän kuin silloin, jos olisit vain tarkoitusvetoinen.
Hänen rakkautensahan ei ikinä häviä eikä lopu. Se on vahvempi kuolemaa.
Hänen rakkautensa on voima, joka muuttaa maailman kauttasi.
Mutta se alkaa sillä, että opit tuntemaan Hänen rakkautensa -
ja koet sen.
Se alkaa sillä, että sinä alat kokea Hänen rakkauttaan.
Kun päätämme tätä jaksoa, -
tahdon teidän ottavan identiteetiksenne tämän: -
Minä olen opetuslapsi, jota Jeesus rakastaa.
Olen Jumalan tytär, Isän poika.
Olen lapsi, jota rakastetaan täydellisesti.
Hänen rakkautensa on sisälläni.
Tuo rakkaus koskettaa ja muuttaa minua tällä hetkellä.
Sen vuoksi hedelmänä kosketan ja muutan maailmaani Jeesukselle.
Uskon, että sinut on lähetetty -
tähän maailmaan Jumalan tahdosta muuttamaan monia ihmisiä -
ja näkemään, miten Jumalan rakkaus parantaa monia.
Jumalan siunausta! Kiitos, että katsoit ohjelman.
Muista, että olet opetuslapsi, jota Jeesus rakastaa.
Toivottavasti ohjelma siunasi sinua.
Tiedämme, että TV7 tekee tärkeää työtä.
Sillä on hieno näky. Olen varma, että haluat tukea sitä.
Voit soittaa ruudussa näkyvään tukinumeroon.
Puhelun hinta on noin 12 euroa. Kiitämme kaikkia tukijoita.
Voit myös lahjoittaa tukitilille viitettä käyttäen.
Lahjoituksesi siunaa meitä todella.
Kiitos runsaasta lahjoituksestasi.
Suomennos: Marianne Tenetz